# data[].attributes.body
kuuntelin sujuvasti satuja, loruja ja runoja, muun muassa mieleeni muistuvat tällaiset:

Harakka huttua keittää, hännällänsä hämmentää...

Kuu katsoo sisään ikkunasta, aurinko kun lakkasi paistamasta. Varjo seinälle kipuaa, kun kuu paistaa se katoaa...

Tämä tässä on pikku Veikko, vahva ja reipas, ei yhtään heikko...

Meillä luettiin äitini kertoman mukaan paljon satukirjoja, mutta niistä ei ole jäänyt paljon muistoja. Lukuun ottamatta Pupu Tupunaa.

# data[].attributes.body
elämäni oli pelkkää satua. Disneyn satukirjat, Astrid Lingdrenin kirjat, Myyrä-animaatiot, Kaislikossa suhisee ja klassiset sadut. Ja monet muut kirjat.

# data[].attributes.body
ensimmäinen asia oli aapinen ja lukemaan opetteleminen. Sen jälkeen mopo lähtikin sitten käsistä. Luin paljon ja kaikenlaista, sellaistakin mistä vanhempani eivät olisi ilahtuneet.

Parhaiten mieleeni jäivät:

Taru sormusten herrasta
Ruohometsän kansa
Pimeä nousee-sarja
Narnia-sarja
Ronja Ryövärintytär
Mio, poikani Mio
Star Wars kirjoina, leffoina ja sarjakuvina
Sarjakuvat muutenkin

Varsinkin fantasiakirjallisuus tuli tuossa vaiheessa jäädäkseen. Taru sormusten herrasta on seurannut koko ikäni mukana jossain muodossa.

# data[].attributes.body
hormonien hyrrätessä luin romantiikannälässäni melkoisen määrän Barbara Cartlandin tuotantoa, Angelika-sarjan useampaankin otteeseen ja muuta samantyylistä.
Sitten vastapainona tälle hattarakirjallisuudelle luin myös  sotaromaaneja, kaikki Reino Lehväslaihon kirjat, tuntemattoman sotilaan ja muuta.
Ja paljon tietokirjoja, historiaa, mystiikkaa, luonnonlääkintää, luontoa ym. ym.
Fantasiaa, scifiä, sarjakuvia...

Olin ja olen suhteellisen kaikkiruokainen lukemiseni suhteen.

# data[].attributes.body
jatkoin nuoruuden viitoittamalla tiellä sillä erolla, että jätin hattaralla kuorrutetut rakkausromaanit murrosikään. Sen sijaan lisäsin soppaan eri kansojen mytologiat ja suomalaisen kansanperinteen. Fantasian kanssa jatkoin yhteistä matkaani ja varsinkin David Eddingsin kirjat tuli luettua moneen kertaan, puhumattakaan Harry Pottereista.

Lehdistä suosikkejani olivat esimerkiksi National geographic, Geo, Historia, Glorian antiikki...

Tässä iässä pääsin oikein kunnolla tutustumaan netin ihmeelliseen maailmaan ja lukemaan artikkeleita ympäri maailmaa, englannin kieli oli tässä vaiheessa sen verran hallussa.

# data[].attributes.body
olen tässä aloitellut viime aikoina. Lukemista harrastuksena on ollut pakko vähän hillitä kaiken maailman kiireiden vuoksi, mutta edelleen kaikki kelpaa. Netin syövereistä löytyy mahtavan paljon erilaista mielenkiintoista asiaa, kirjahylly pullistelee, kaupat ovat täynnä ihania kirjoja kaikenlaisista aiheista... Kirjasto on kilometrin päässä.
Juuri tällä hetkellä haussa on kirja nimeltä "Kartalta kadonneet", kirjoittanut Björn Berge.

# data[].attributes.body
on vasta tulollaan. Mutta eipä tuo haittaa, kiinnostavaa lukemista riittää.